Cousine Despereaux’nun Bir Makalesi

تو زن دسيرونك بر مقاله سى 


ای روحم ! اویان ! مدت مدیده دنبری مستغرق اولديغك خواب غفلتدن بیدار اول ! اطراف کی احاطه ایدن منظره عاليه حير تبخشايه عطف نكاه ابنتصار ابله ! نفسکی ومخلوقات سائره یی تماشا ایت! انلرك شكل و بنيه سنه باق ! مصنوعات الهيه يي تماشا ایدن بر صاحب ابتصار نيجه انتظام خرد فرساكورير . 
كوكه وانك مختلف و نظر قريب الواننه و اسمانی تنویر ايدن بيلديزلره و بنی احاطه ایدن بونجه اشيانك واسطه منفرده رؤيتي اولان ضيايه باقد قجه دریای وله وحيرته مستغرق اوله رق کندی کندیمه دیورم که « بواشیا نره دن كليور؟ بو پایانسز قبۀ اسمانی کیم انشا ایلدی ؟ مسافات 
? 
غير متناهيه یی بر سرعت خارق العاده ایله کچه رك شعاعاتي بزلره قدر ايصال ایدن بو اتشاری ؛ ییلدیزلری کنگره اسمانه صاچان کیمدر ؟ حرکتلرینی بوقدر انتظام اوزره کیم تعیین ایتدی ؟ کونشی ، ارضی تنویر واحيايه مأمورايدن كمدر ؟ عالى وجسيم طاغلر ! سزی براساس اوزرینه کیم 
() بو مقاله حكيم مشار اليهك « ليويرده لاناتور » نامنده کی 
کتابندن انتخاب و ترجمه ايد لمشدر . 
مترجى : بودكي والسامیدی 
وضع ایلدی ؟ ذروه کزی بلوطاردن يوقاری کیم ترفیع 
ایتدى ؟ سزی یشیل اور مانلر، میوه لر ، اناجلر ، رنكارنك ومفيد نباتات وكوزل چیچکلر ايله كيم تزيين ايلدى ؟ ذروه کزی قار و بوزلرله ستر ایدوب درونکزدن نبعان وارضی ترطيب و محصولدار ايدن صولری جریان ایتدیرن و فیض و برکتی هر طرفه نشر ایدن و عظمتلی نهراری وجوده 
كتيرن كمدر ؟ 
صحر الرك كوزل چیچکلری! سزه بوخارق العاده زینتلری کیم و بردی ؟ بر پارچه طو پراق ، برقاج طامله صو بو نشاط انگیز لطافتكزى نصل حصوله كتير دى ؟ بزی تعطير واحيا ايدن عطريات وكوزلر يمزه فرو يرن 
و اصلا تقلید قبول ایتمیان بو پارلاق رنگلر نره دن کلیور ؟ قره ده، در یاده ساکن اولان مخلوقات ! وجود و ینیه کزدن و محير عقول ونوعيتكزه مخصوص سوق طبیعیکردن طولایی کیمه منتدار سکز ؟ 
ذهنمك مستغرق اولديغی بونجه معجزات ایچنده متحیر قالدینم زمان درونمه دخول ایله کره ارض اوزرنده کی مخلوقاتك مركزى عد اولنان انسانی تماشا ایتمکه باشلاينجه حير تفزا و رقت انگیز نتیجه معجزات کور بیورم ! برقاج قوم دانه سندن بوقدر منتظم بروجود نصل حصوله كلدى ؟ نصل اولیور که بوجسمك بر قسمی اطرافنده بولنان اشیایی کورنیور ؟ بر قسمی ده کندیسندن چوق اوزاقده حاصل 
اولان مختلف صدالری ایشیدییور ؟ قسم دیگری ده هوایی تعطير ايدن و هر طرفدن کلان بر طاقم كوزل قوقولری کمال 
محظوظيتله استشمام ايديبور ؟ 
ای ! افکار می، ارزولر می همجنسمه عرض وافهام 
ایدن اقتدار قیمتدار نه در ؟ 
اوچ درت عنصر دن مرکب اولان برماده لذتلى ومقبول اولدینی حالده تخلل ایدوب اصلنه رجوع ایلدیکی زمان نیچون لذتسز و منفور اولیور ؟ یا بو ماده جزو یه بی دندانمزله 
از دیکز زمان نیچون روحه بو قدر لذتبخش اولیور ? بنی اطرافده کى اشيانك اوزرینه برحال تفكره القا ايدن و برچوق حقایقه کسب اطلاع ايتمكلكمه والحاصل انسان او لمقلغمه خدمت ایلیان و بخشایش الهينك اك عظيمي اولان دکانه در؟ 
ای خالق کائنات ! شايان يرستش اولان يد قدرتنك 
اثارندہ کی اسراره واقف اوله میه جقمی یم ؟ 
بالاتفاق مسعودیتمه چالیشان عقل كل و قدرت و لطفكى 
بوله میه جنمی یم ؟ 
اوت اللهم بو 
اشيايه 
وجود ، حرکت ، حیات 
ویرن يد قدرت وكمالكدر . كافه موجودات سندن كليور . 
دست قدرتنه كمال حيرت ومنت و محبتله پرستش ایدرم 
كافه اشیایی یوقدن وار ايتمك !... نه عقل ايرمز 
بر قدرت ! 
V 
یا بو اشیایی بزم سعادتمزی تأمین ایده جك بر صورت 
انتظامه قومق !... نه قدر بيوك بر لطف ! 
اوح ! جناب حى لايموت نه قدر بیو کدر . کره ارض انك عظمتنی اعلان ایدیور . سموات عرش اعلای شرف و شاتيدر . « كن! » فرمانيله بتون كائنات عرض وجود ايتدى ! كوكك كورلديسى ذات اجل واعلا حضرتلرينك مدح و ثناسنه دائر اولان صدالرك عكس ايتمسيدر . كونشك انواری ایچنده و صحر الردہ کی چیچکلرده کمال 
کردکاری مشاهده ایدییوم . 
ییلدیر می دست قدر تنده طوتان و مظلم اور مانلره ادخال ضيا ايچون صاعقه اره اراده و فرمان بیوران خالق تعالیدن 
بيوك برشى تصور اولنور می ؟ حاشا ! 
اراده و فرمانیله وجوده کلان عوالم عظمت و قدرتنه برهان جليدر كائنات شرفيجون بنا اولنمش واسع بر معبد در اوراده مدح و ثناسى ايشدييور . اوراده بولنان نا معدود ملکر کندو سنى تقديس ايدييور . و الطافنك ثنا خوانی 
اولیورلر . 
نه در؟ 
ذات عظيم الشاننك بو قدر محبتله دوشوندیکی انسان 
بنی بر مرتبه عاليه ده بولندیرییور که دریاده، هواده، اور مانلرده، صحر الرده کی مخلوقات هي بكا انقياد ايديور بنی کندیلرینه حاكم طانيورلر . 
ای روحم ! ارتق سنك ده اكسوكيلى مشغوليتك كافه 
مصنوعاتده صانع حقیقی یی ارامق اولسون ! عجبا ،پرده کوکده بزی کندوسنه ايصال و قدرت 
و لطفنى اخطار ایتمیان برشی وارمیدر ؟ 
اللهك بكا احسان ابتديكى كونلری، کوزلریمی بتون مخلوقاتك رزقنى احسان ايدن او شفقتلی پدره رفع ایتمکله ، حسن استعمال ايده جكم . و الطاف و عظمتنی کورد کجه نامنی کمال منت و مسرتله تقدیس و معجزاتی اعلا و لطفنی 
بتون انسانلره اعلان ایلیه جكم .